title: Deċiżjoni tal-Kunsill (UE) 2019/1398 tal-10 ta' Settembru 2019 li taħtar tliet membri, proposti mir-Repubblika Taljana, fil-Kumitat tar-Reġjuni

text:
                  12.9.2019

                  MT

                  Il-Ġurnal Uffiċjali tal-Unjoni Ewropea

                  L 235/1

         DEĊIŻJONI TAL-KUNSILL (UE) 2019/1398
         tal-10 ta' Settembru 2019
         li taħtar tliet membri, proposti mir-Repubblika Taljana, fil-Kumitat tar-Reġjuni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
         Filwaqt li kkunsidra l-proposta mill-Gvern Taljan,
         Billi:

                     (1)

                     Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020. Fit-8 ta' Ottubru 2018, bid-Deċiżjoni tal-Kunsill (UE) 2018/1510 (4), is-Sinjura Micaela FANELLI reġgħet inħatret bħala membru biex jittieħed kont tal-mandat il-ġdid tagħha.

                     (2)

                     Konsegwentement għal tmiem il-mandati tas-Sinjura Micaela FANELLI u tas-Sinjura Catiuscia MARINI saru vakanti s-siġġijiet ta' żewġ membri fil-Kumitat tar-Reġjuni.

                     (3)

                     Konsegwentement għal tmiem il-mandat li abbażi tiegħu kien ġie propost is-Sur Matteo Luigi BIANCHI (Sindaco del Comune di Morazzone (VA)), sar vakanti s-siġġu ta' membru fil-Kumitat tar-Reġjuni.

               ADOTTA DIN ID-DEĊIŻJONI:

            Artikolu 1
            Huma b'dan maħturin bħala membri fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

                        —

                        Is-Sinjura Virginia RAGGI, Sindaco di Roma Capitale,

                        —

                        Is-Sur Alberto CIRIO, Presidente della Regione Piemonte,

                        —

                        Is-Sur Matteo Luigi BIANCHI, Consigliere del Comune di Morazzone (VA) (bidla fil-mandat).

            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmula fi Brussell, l-10 ta' Settembru 2019.

                  Għall-Kunsill

                  Il-President

               T. TUPPURAINEN

            (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

            (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

            (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).

            (4)  Id-Deċiżjoni tal-Kunsill (UE) 2018/1510 tat-8 ta' Ottubru 2018 li taħtar żewġ membri, proposti mir-Repubblika Taljana, fil-Kumitat tar-Reġjuni (ĠU L 255, 11.10.2018, p. 15).


title: Deċiżjoni (UE) 2019/1526 tal-Parlament Ewropew tas-26 ta' Marzu 2019 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2017

text:
               27.9.2019

               MT

               Il-Ġurnal Uffiċjali tal-Unjoni Ewropea

               L 249/304

      DEĊIŻJONI (UE) 2019/1526 TAL-PARLAMENT EWROPEW
      tas-26 ta' Marzu 2019
      dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2017
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2017,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2017, flimkien mar-risposta tal-Aġenzija (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2017 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tat-12 ta' Frar 2019 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2017 (05825/2019 — C8-0070/2019),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 208 tiegħu,

                  —

                  wara li kkunsidra r-Regolament (UE, Euratom) Nru 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (4), u b'mod partikolari l-Artikolu 70 tiegħu,

                  —

                  wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (5), u b'mod partikolari l-Artikolu 21 tiegħu,

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness IV tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0136/2019),

         1.

            Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2017;

         2.

            Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Antonio TAJANI

               Is-Segretarju Ġenerali

            Klaus WELLE

         (1)  ĠU C 434, 30.11.2018, p. 169.

         (2)  ĠU C 434, 30.11.2018, p. 169.

         (3)  ĠU L 298, 26.10.2012, p. 1.

         (4)  ĠU L 193, 30.7.2018, p. 1.

         (5)  ĠU L 53, 22.2.2007, p. 1.

         (6)  ĠU L 328, 7.12.2013, p. 42


Id-Deċiżjoni tal-Kummissjoni ta' 23/01/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9095 - UPL / ARYSTA LIFESCIENCE) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 22/10/2019 li tiddikjara konċentrazzjoni hija kompatibbli mas-suq komuni (il-Każ Nru COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill (PESK) 2019/2112 tad-9 ta’ Diċembru 2019 li temenda d-Deċiżjoni (PESK) 2017/2303 li tappoġġa t-tkomplija tal-implimentazzjoni tar‐Riżoluzzjoni tal-Kunsill tas-Sigurtà tan-NU 2118 (2013) u d-deċiżjoni tal-Kunsill Eżekuttiv tal-OPCW EC-M-33/DEC.1 dwar il-qerda tal-armi kimiċi Sirjani, fil-qafas tal-implimentazzjoni tal-Istrateġija tal-UE kontra l-proliferazzjoni tal-armi ta’ qerda massiva

text:
                  10.12.2019

                  MT

                  Il-Ġurnal Uffiċjali tal-Unjoni Ewropea

                  L 318/159

         DEĊIŻJONI TAL-KUNSILL (PESK) 2019/2112
         tad-9 ta’ Diċembru 2019
         li temenda d-Deċiżjoni (PESK) 2017/2303 li tappoġġa t-tkomplija tal-implimentazzjoni tar‐Riżoluzzjoni tal-Kunsill tas-Sigurtà tan-NU 2118 (2013) u d-deċiżjoni tal-Kunsill Eżekuttiv tal-OPCW EC-M-33/DEC.1 dwar il-qerda tal-armi kimiċi Sirjani, fil-qafas tal-implimentazzjoni tal-Istrateġija tal-UE kontra l-proliferazzjoni tal-armi ta’ qerda massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l‐Politika ta’ Sigurtà,
         Billi:

                     (1)

                     Fit-12 ta’ Diċembru 2017, il-Kunsill adotta d-Deċiżjoni (PESK) 2017/2303 (1).

                     (2)

                     Id-Deċiżjoni (PESK) 2017/2303 tipprevedi perijodu ta’ implimentazzjoni ta’ 12-il xahar tal‐attivitajiet imsemmija fl-Artikolu 1(2) tagħha mid-data tal-konklużjoni tal-ftehim ta’ finanzjament imsemmi fl-Artikolu 3(3) tagħha.

                     (3)

                     Fl-10 ta’ Diċembru 2018, il-Kunsill adotta d-Deċiżjoni (PESK) 2018/1943 (2) li testendi l‐perijodu ta’ implimentazzjoni tad-Deċiżjoni (PESK) 2017/2303 bi 12-il xahar.

                     (4)

                     Fl-24 ta’ Ġunju 2019, l-Organizzazzjoni għall-Projbizzjoni ta’ Armi Kimiċi (OPCW), li hija responsabbli mill-implimentazzjoni teknika tal-proġett appoġġat mid-Deċiżjoni (PESK) 2017/2303, talbet l-awtorizzazzjoni tal-Unjoni għall-estensjoni tal-perijodu ta’ implimentazzjoni tad‐Deċiżjoni (PESK) 2017/2303 b’24 xahar għal total ta’ 48 xahar.

                     (5)

                     Din l-estensjoni ulterjuri tal-perijodu ta’ implimentazzjoni tad-Deċiżjoni (PESK) 2017/2303 ser tippermetti lill-OPCW tkompli bl-implimentazzjoni tal-attivitajiet imsemmija fl-Artikolu 1(2) ta’ dik id-Deċiżjoni wara d-data ta’ skadenza stabbilita fl-Artikolu 5(2) tagħha u tilħaq l-objettivi ppjanati ta’ dawk l-attivitajiet, inkluż it-titjib tal‐kapaċità tal-OPCW li tindirizza t-theddida tal-użu ta’ armi kimiċi.

                     (6)

                     L-emenda mitluba tad-Deċiżjoni (PESK) 2017/2303 tikkonċerna l-Artikolu 5(2) tagħha, u t‐Taqsima 8 tal-Anness ta’ dik id-Deċiżjoni fejn ir-referenza għat-tul ta’ żmien tal-proġett tenħtieġ li tiġi mmodifikata.

                     (7)

                     It-tkomplija tal-attivitajiet imsemmija fl-Artikolu 1(2) tad-Deċiżjoni (PESK) 2017/2303, kif imsemmija b’mod speċifiku fit-talba li saret mill-OPCW fl-24 ta’ Ġunju 2019, tista’ titwettaq mingħajr l-ebda implikazzjoni fuq ir-riżorsi.

                     (8)

                     Għalhekk, id-Deċiżjoni (PESK) 2017/2303 jenħtieġ li tiġi emendata biex tippermetti t‐tkomplija tal-implimentazzjoni tal-attivitajiet imsemmija fl-Artikolu 1(2) ta’ dik id- Deċiżjoni, permezz tal-estensjoni tat‐tul taż-żmien tagħha skont kif meħtieġ,

               ADOTTA DIN ID-DEĊIŻJONI:

            Artikolu 1
            Id-Deċiżjoni (PESK) 2017/2303 hija b’dan emendata kif ġej:

                        (1)

                        L-Artikolu 5(2) huwa sostitwit b’dan li ġej:

                                    “2.

                                    Din id-Deċiżjoni għandha tiskadi 48 xahar wara d-data tal-konklużjoni tal-ftehim ta’ finanzjament bejn il-Kummissjoni u l-OPCW imsemmi fl-Artikolu 3(3), jew għandha tiskadi sitt xhur wara d-dħul fis-seħħ tagħha jekk dak il-ftehim ta’ finanzjament ma jkunx ġie konkluż sa dak iż-żmien.”.

                        (2)

                        It-test tat-Taqsima 8 tal-Anness huwa sostitwit b’dan li ġej:
                        “Tul ta’ żmien stmat
                        It-tul ta’ żmien tal-proġett huwa previst li jkun 48 xahar.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, id-9 ta’ Diċembru 2019.

                  Għall-Kunsill

                  Il-President

               J. BORRELL FONTELLES

            (1)  Id-Deċiżjoni tal-Kunsill (PESK) 2017/2303 tat-12 ta’ Diċembru 2017 li tappoġġa t-tkomplija tal-implimentazzjoni tar-Riżoluzzjoni tal-Kunsill tas-Sigurtà tan-NU 2118 (2013) u d‐deċiżjoni tal-Kunsill Eżekuttiv tal-OPCW EC-M-33/DEC.1 dwar il-qerda tal-armi kimiċi Sirjani, fil-qafas tal-implimentazzjoni tal-Istrateġija tal-UE kontra l-proliferazzjoni tal-armi ta’ qerda massiva (ĠU L 329, 13.12.2017, p. 55).

            (2)  Id-Deċiżjoni tal-Kunsill (PESK) 2018/1943 tal-10 ta’ Diċembru 2018 li temenda d-Deċiżjoni (PESK) 2017/2303 li tappoġġa t-tkomplija tal-implimentazzjoni tar-Riżoluzzjoni tal-Kunsill tas-Sigurtà tan-NU 2118 (2013) u d-deċiżjoni tal-Kunsill Eżekuttiv tal-OPCW EC‐M‐33/DEC.1 dwar il-qerda tal-armi kimiċi Sirjani, fil-qafas tal-implimentazzjoni tal‐Istrateġija tal-UE kontra l-proliferazzjoni tal-armi ta’ qerda massiva (ĠU L 314, 11.12.2018, p. 58).


Id-Deċiżjoni tal-Kummissjoni ta' 23/01/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9612 - CENTRAL GROUP / SIGNA PRIME / MAHIS JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni Tal-Kunsill (PESK) 2020/155 tal-24 ta’ Ottubru 2019 dwar l-iffirmar u l-konklużjoni, f’isem l-Unjoni, tal-Ftehim bejn l-Unjoni Ewropea u r-Repubblika Federali tas-Somalja dwar l-istatus tal-Missjoni tal-Unjoni Ewropea ta’ Bini tal-Kapaċità fis-Somalja (EUCAP Somalia)

text:
                  6.2.2020

                  MT

                  Il-Ġurnal Uffiċjali tal-Unjoni Ewropea

                  L 34/3

         DEĊIŻJONI TAL-KUNSILL (PESK) 2020/155
         tal-24 ta’ Ottubru 2019
         dwar l-iffirmar u l-konklużjoni, f’isem l-Unjoni, tal-Ftehim bejn l-Unjoni Ewropea u r-Repubblika Federali tas-Somalja dwar l-istatus tal-Missjoni tal-Unjoni Ewropea ta’ Bini tal-Kapaċità fis-Somalja (EUCAP Somalia)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fis-16 ta’ Lulju 2012, il-Kunsill adotta d-Deċiżjoni 2012/389/PESK (1) dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR).

                     (2)

                     L-Artikolu 8 tad-Deċiżjoni 2012/389/PESK jipprevedi li l-istatus tal-EUCAP NESTOR u tal-persunal tagħha, inkluż fejn adatt il-privileġġi, l-immunitajiet u garanziji oħrajn meħtieġa għat-tlestija u l-funzjonament bla xkiel ta’ EUCAP Nestor, irid ikun is-suġġett ta’ ftehim konkluż skont l-Artikolu 37 tat-Trattat dwar l-Unjoni Ewropea u f’konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea.

                     (3)

                     Fil-15 ta’ Lulju 2012, il-Prim Ministru tal-Gvern Federali ta’ Transizzjoni tar-Repubblika tas-Somalja, f’ittra lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà, ikkonferma li d-drittijiet u l-obbligi li jinsabu fil-ftehim dwar l-istatus tal-missjoni Atalanta mmexxija mill-UE konkluż fil-31 ta’ Diċembru 2008 ser japplikaw ukoll għal EUCAP Nestor, il-persunal, il-bini u l-assi tagħha.

                     (4)

                     Fit-12 ta’ Diċembru 2016, il-Kunsill, fid-Deċiżjoni (PESK) 2016/2240 (2), iddeċieda li l-EUCAP Nestor jenħtieġ li tiffoka fuq li tassisti lis-Somalja fit-tisħiħ tal-kapaċità tas-sigurtà marittima tagħha biex din tkun tista’ tinforza l-liġi marittima b’mod aktar effettiv. Id-Deċiżjoni tal-Kunsill (PESK) 2016/2240 ta li EUCAP NESTOR l-isem il-ġdid ta’ EUCAP Somalia. Għalhekk, dehret xierqa l-konklużjoni ta’ ftehim formali dwar l-istatus tal-missjoni mar-Repubblika Federali tas-Somalja speċifikament għal EUCAP Somalia.

                     (5)

                     Fit-12 ta’ April 2018, il-Kunsill adotta Deċiżjoni li tawtorizza l-ftuħ ta’ negozjati mar-Repubblika Federali tas-Somalja għal ftehim dwar l-istatus tal-Missjoni tal-Unjoni Ewropea ta’ Bini tal-Kapaċità fis-Somalja (EUCAP Somalia).

                     (6)

                     Ftehim dwar l-istatus ta’ EUCAP Somalia fir-Repubblika Federali tas-Somalja ġie nnegozjat bejn l-Unjoni u r-Repubblika Federali tas-Somalja.

                     (7)

                     Jenħtieġ li l-Ftehim jiġi approvat f’isem l-Unjoni,

               ADOTTA DIN ID-DEĊIŻJONI:

            Artikolu 1
            Il-Ftehim bejn l-Unjoni Ewropea u r-Repubblika Federali tas-Somalja dwar l-Istatus tal-Missjoni tal-Unjoni Ewropea ta’ Bini tal-Kapaċità fis-Somalja (EUCAP Somalia) (“il-Ftehim”) huwa b’dan approvat f’isem l-Unjoni.
            It-test tal-Ftehim huwa mehmuż ma’ din id-Deċiżjoni.

            Artikolu 2
            Il-President tal-Kunsill b’dan huwa awtorizzat jaħtar il-persuna jew persuni li jkollhom is-setgħa li jiffirmaw il-Ftehim sabiex tintrabat l-Unjoni.

            Artikolu 3
            Din id-Deċiżjoni għandha tidħol fis-seħħ fil-jum tal-adozzjoni tagħha.

            Magħmul fil-Lussemburgu, l-24 ta’ Ottubru 2019.

                  Għall-Kunsill

                  Il-President

               A.-K. PEKONEN

            (1)  Deċiżjoni tal-Kunsill 2012/389/PESK tas-16 ta’ Lulju 2012 dwar il-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia) (ĠU L 187, 17.7.2012, p. 40).

            (2)  Id-Deċiżjoni tal-Kunsill (PESK) 2016/2240 tat-12 ta’ Diċembru 2016 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (ĠU L 337, 13.12.2016, p. 18).


title: Deċiżjoni tal-Kunsill tal-25 ta’ Mejju 2020 li tadotta l-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2020 2020/C 178 I/01

text:
                  28.5.2020

                  MT

                  Il-Ġurnal Uffiċjali tal-Unjoni Ewropea

                  CI 178/1

         DEĊIŻJONI TAL-KUNSILL
         tal-25 ta’ Mejju 2020
         li tadotta l-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2020
         (2020/C 178 I/01)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a tiegħu,
         Wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1), u b’mod partikolari l-Artikolu 44 tiegħu,
         Billi:

                     —

                     il-baġit tal-Unjoni għas-sena finanzjarja 2020 ġie adottat definittivament fis-27 ta’ Novembru 2019 (2);

                     —

                     fit-30 ta’ April 2020, il-Kummissjoni ppreżentat proposta li fiha l-abbozz ta’ baġit emendatorju Nru 4 għall-baġit ġenerali għas-sena finanzjarja 2020;

                     —

                     huwa importanti li tkun tista’ ssir adozzjoni rapida tal-abbozz ta’ baġit emendatorju Nru 4/2020 biex tiġi pprovduta assistenza mill-Fond ta’ Solidarjetà tal-Unjoni Ewropea lill-Istati Membri kkonċernati, milquta minn diżastri naturali, filwaqt li titqies ukoll is-sitwazzjoni tal-COVID-19, li diġà qed iżżid il-pressjoni fuq il-finanzi ta’ dawk l-Istati Membri. Għaldaqstant, huwa ġġustifikat li jitqassar il-perijodu ta’ tmien ġimgħat għall-informazzjoni tal-Parlamenti nazzjonali kif stipulat fl-Artikolu 4 tal-Protokoll Nru 1, f’konformità mal-Artikolu 3(3) tar-Regoli ta’ Proċedura tal-Kunsill,

               IDDEĊIEDA KIF ĠEJ:

            Artikolu Uniku
            Il-pożizzjoni tal-Kunsill dwar l-abbozz ta’ baġit emendatorju Nru 4 tal-Unjoni Ewropea għas-sena finanzjarja 2020 ġiet adottata fil-25 ta’ Mejju 2020.
            Jista’ jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/.

            Magħmul fi Brussell, il-25 ta’ Mejju 2020.

                  Għall-Kunsill

                  Il-President

               G. GRLIĆ RADMAN

            (1)  ĠU L 193, 30.7.2018, p. 1.

            (2)  ĠU L 57, 27.2.2020, p. 1.


Id-Deċiżjoni tal-Kummissjoni ta' 25/05/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni Tal-kunsill (PESK) 2020/902 tad-29 ta’ Ġunju 2020 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)

text:
                  30.6.2020

                  MT

                  Il-Ġurnal Uffiċjali tal-Unjoni Ewropea

                  L 207/30

         DEĊIŻJONI TAL-KUNSILL (PESK) 2020/902
         tad-29 ta’ Ġunju 2020
         li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fit-3 ta’ Lulju 2013, il-Kunsill adotta d-Deċiżjoni 2013/354/PESK (1), li kompliet il-EUPOL COPPS mill-1 ta’ Lulju 2013.

                     (2)

                     Fit-28 ta’ Ġunju 2019, il-Kunsill adotta d-Deċiżjoni (PESK) 2019/1114 (2), li emendat id-Deċiżjoni 2013/354/PESK u li estendietha mill-1 ta’ Lulju 2019 sat-30 ta’ Ġunju 2020.

                     (3)

                     Il-Kumitat Politiku u ta’ Sigurtà (“KPS”) qabel fit-28 ta’ Marzu 2019 u kkonferma fis-16 ta’ April 2020 li l-Missjoni jenħtieġ li tiġi estiża bl-istess mandat, għal perijodu ulterjuri ta’ 12-il xahar, sat-30 ta’ Ġunju 2021, bil-fehim li l-Missjoni tkun soġġetta għal Rieżami Strateġiku hekk kif iċ-ċirkostanzi jkunu jippermettu.

                     (4)

                     Il-EUPOL COPPS jenħtieġ li tingħata ammont ta’ referenza finanzjarja għal dan il-perijodu ġdid ta’ sena.

                     (5)

                     Fl-14 ta’ Mejju 2020, il-KPS barra minn hekk qabel li s-Sur Kauko AALTOMAA, li nħatar Kap tal-Missjoni fit-28 ta’ Settembru 2017 permezz tad-Deċiżjoni tal-Kumitat Politiku u ta’ Sigurtà (PESK) 2017/1802 (3), u li l-mandat tiegħu ġie estiż fit-2 ta’ Lulju 2019 bid-Deċiżjoni tal-Kumitat Politiku u ta’ Sigurtà (PESK) 2019/1165 (4) sat-30 ta’ Ġunju 2020, jenħtieġ li jkompli jwettaq din il-funzjoni sat-30 ta’ Settembru 2020.

                     (6)

                     Jenħtieġ li d-Deċiżjoni 2013/354/PESK tiġi emendata skont dan.

                     (7)

                     Il-EUPOL COPPS ser titwettaq fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

               ADOTTA DIN ID-DEĊIŻJONI:

            Artikolu 1
            Id-Deċiżjoni 2013/354/PESK hija emendata kif ġej:

                        (1)

                        fl-Artikolu 6, jiżdied il-paragrafu li ġej:

                           “8.   Is-Sur Kauko AALTOMAA għandu jkun il-Kap tal-Missjoni għall-perijodu mill-1 ta’ Lulju 2020 sat-30 ta’ Settembru 2020.”.

                        (2)

                        fl-Artikolu 12(1), jiżdied is-subparagrafu li ġej:
                        “L-ammont ta’ referenza finanzjarja maħsub biex ikopri n-nefqa marbuta mal-EUPOL COPPS għall-perijodu mill-1 ta’ Lulju 2020 sat-30 ta’ Ġunju 2021 għandu jkun ta’ EUR 12 651 893,91.”.

                        (3)

                        fl-Artikolu 15, it-tielet paragrafu huwa sostitwit b’dan li ġej:
                        “Hija għandha tiskadi fit-30 ta’ Ġunju 2021.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Għandha tapplika mill-1 ta’ Lulju 2020.

            Magħmul fi Brussell, id-29 ta’ Ġunju 2020.

                  Għall-Kunsill

                  Il-President

               A. METELKO-ZGOMBIĆ

            (1)  Deċiżjoni tal-Kunsill 2013/354/PESK tat-3 ta’ Lulju 2013 dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 185, 4.7.2013, p. 12).

            (2)  Deċiżjoni tal-Kunsill (PESK) 2019/1114 tat-28 ta’ Ġunju 2019 li temenda d-Deċiżjoni 2013/354/PESK dwar il-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (ĠU L 176, 1.7.2019, p. 5).

            (3)  Deċiżjoni tal-Kumitat Politiku u ta’ Sigurtà (PESK) 2017/1802 tat-28 ta’ Settembru 2017 dwar il-ħatra tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2017) (ĠU L 259, 7.10.2017, p. 20).

            (4)  Deċiżjoni tal-Kumitat Politiku u ta’ Sigurtà (PESK) 2019/1165 tat-2 ta’ Lulju 2019 li testendi l-mandat tal-Kap tal-Missjoni tal-Pulizija tal-Unjoni Ewropea għat-Territorji Palestinjani (EUPOL COPPS) (EUPOL COPPS/1/2019) (ĠU L 182, 8.7.2019, p. 43).


title: Deċiżjoni tal-Kunsill (UE) 2020/963 tas-26 ta’ Ġunju 2020 dwar il-konklużjoni ta’ Protokoll li jemenda l-Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri tagħha, minn naħa, u r-Renju tal-Marokk, min-naħa l-oħra, sabiex titqies l-adeżjoni mal-Unjoni Ewropea tar-Repubblika tal-Bulgarija u tar-Rumanija

text:
                  6.7.2020

                  MT

                  Il-Ġurnal Uffiċjali tal-Unjoni Ewropea

                  L 214/1

         DEĊIŻJONI TAL-KUNSILL (UE) 2020/963
         tas-26 ta’ Ġunju 2020
         dwar il-konklużjoni ta’ Protokoll li jemenda l-Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri tagħha, minn naħa, u r-Renju tal-Marokk, min-naħa l-oħra, sabiex titqies l-adeżjoni mal-Unjoni Ewropea tar-Repubblika tal-Bulgarija u tar-Rumanija
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2) tiegħu flimkien mal-Artikolu 218(6)(a) u l-ewwel subparagrafu tal-Artikolu 218(8) tiegħu,
         Wara li kkunsidra l-Att ta’ Adeżjoni tar-Repubblika tal-Bulgarija u r-Rumanija mal-Unjoni Ewropea, u b’mod partikolari l-Artikolu 6(2) tiegħu,
         Wara li kkunsidra l-proposta tal-Kummissjoni Ewropea,
         Wara li kkunsidra l-kunsens tal-Parlament Ewropew (1),
         Billi:

                     (1)

                     Fil-5 ta’ Diċembru 2004, il-Kunsill awtorizza lill-Kummissjoni tinnegozja Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri kollha tagħha, minn naħa, u r-Renju tal-Marokk, min-naħa l-oħra.

                     (2)

                     Il-Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri tagħha, minn naħa, u r-Renju tal-Marokk, min-naħa l-oħra (2) (“il-Ftehim”) ġie ffirmat fi Brussell fit-12 ta’ Diċembru 2006.

                     (3)

                     It-Trattat li jirrigwarda l-Adeżjoni tar-Repubblika tal-Bulgarija u r-Rumanija mal-Unjoni Ewropea ġie ffirmat fil-Lussemburgu fil-25 ta’ April 2005 u daħal fis-seħħ fl-1 ta’ Jannar 2007.

                     (4)

                     Protokoll li jemenda l-Ftehim hu meħtieġ sabiex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea.

                     (5)

                     Il-Protokoll ġie ffirmat fit-18 ta’ Ġunju 2012.

                     (6)

                     B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea.

                     (7)

                     Il-Protokoll għandu jiġi approvat,

               ADOTTA DIN ID-DEĊIŻJONI:

            Artikolu 1
            Il-Protokoll li jemenda l-Ftehim Ewro-Mediterranju dwar l-Avjazzjoni bejn il-Komunità Ewropea u l-Istati Membri tagħha, minn naħa, u l-Gvern tar-Renju tal-Marokk, min-naħa l-oħra, sabiex titqies l-adeżjoni mal-Unjoni Ewropea tar-Repubblika tal-Bulgarija u tar-Rumanija (“il-Protokoll”) huwa b’dan approvat f’isem l-Unjoni Ewropea u l-Istati Membri tagħha. (3)

            Artikolu 2
            Il-President tal-Kunsill għandu, f’isem l-Unjoni u l-Istati Membri tagħha, jagħti n-notifika prevista fl-Artikolu 4 tal-Protokoll (4), u jagħmel id-dikjarazzjoni li ġejja:

               “B’konsegwenza tad-dħul fis-seħħ tat-Trattat ta’ Lisbona fl-1 ta’ Diċembru 2009, l-Unjoni Ewropea ssostitwixxiet u ssuċċediet lill-Komunità Ewropea u minn dik id-data teżerċita d-drittijiet kollha u tassumi l-obbligi kollha tal-Komunità Ewropea. Għalhekk, referenzi għal ’il-Komunità Ewropea’ jew għal ’il-Komunità’ fit-test tal-Ftehim u l-Protokoll, skont il-każ, għandhom jinqraw bħala referenzi għal ‘l-Unjoni Ewropea’ jew ‘l-Unjoni’.”.

               Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, is-26 ta’ Ġunju 2020.

                  Għall-Kunsill

                  Il-President

               A. METELKO-ZGOMBIĆ

            (1)  Kunsens tas-17 ta’ Ġunju 2020 (għadu mhux ippubblikat fil-Ġurnal Uffiċjali).

            (2)  ĠU L 386, 29.12.2006, p. 57. (Edizzjoni Speċjali bil-Malti, ĠU L 200M, 1.8.2007, p. 605).

            (3)  It-test tal-Protokoll ġie ppubblikat fi ĠU L 200, 27.7.2012, p. 25, flimkien mad-deċiżjoni dwar l-iffirmar u l-applikazzjoni provviżorja.

            (4)  Id-data tad-dħul fis-seħħ tal-Protokoll ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2020/964 tas-26 ta’ Ġunju 2020 dwar il-pożizzjoni li trid tittieħed f’isem l-Unjoni Ewropea fi ħdan il-Kunsill tal-Membri tal-Kunsill Internazzjonali taż-Żebbuġ fir-rigward tal-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ

text:
                  6.7.2020

                  MT

                  Il-Ġurnal Uffiċjali tal-Unjoni Ewropea

                  L 214/3

         DEĊIŻJONI TAL-KUNSILL (UE) 2020/964
         tas-26 ta’ Ġunju 2020
         dwar il-pożizzjoni li trid tittieħed f’isem l-Unjoni Ewropea fi ħdan il-Kunsill tal-Membri tal-Kunsill Internazzjonali taż-Żebbuġ fir-rigward tal-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 il-“Ftehim”) ġie ffirmat f’isem l-Unjoni f’konformità mad-Deċiżjoni tal-Kunsill (UE) 2016/1892 (1) fit-18 ta’ Novembru 2016 fis-sede tan-Nazzjonijiet Uniti f’New York, soġġett għall-konklużjoni tiegħu f’data aktar tard. Il-Ftehim daħal fis-seħħ b’mod provviżorju fl-1 ta’ Jannar 2017 f’konformità mal-Artikolu 31(2) tiegħu.

                     (2)

                     Il-Ftehim ġie konkluż fis-17 ta’ Mejju 2019 f’isem l-Unjoni bid-Deċiżjoni tal-Kunsill (UE) 2019/848 (2).

                     (3)

                     Skont l-Artikolu 7(1) tal-Ftehim, il-Kunsill tal-Membri tal-Kunsill Internazzjonali taż-Żebbuġ (il-“Kunsill tal-Membri”) irid jadotta deċiżjonijiet li jemendaw l-istandards kummerċjali li japplikaw għaż-żjut taż-żebbuġa u ż-żjut mir-residwi taż-żebbuġ.

                     (4)

                     Matul il-111-il sessjoni mid-29 ta’ Ġunju sat-3 ta’ Lulju 2020, il-Kunsill tal-Membrigħandu jadotta deċiżjonijiet li jemendaw l-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ (id-“deċiżjonijiet emendatorji”).

                     (5)

                     Jixraq li tiġi stabbilita l-pożizzjoni li trid tittieħed f’isem l-Unjoni fi ħdan il-Kunsill tal-Membri, peress li d-deċiżjonijiet emendatorji ser ikollhom effetti legali fuq l-Unjoni fir-rigward tal-kummerċ internazzjonali mal-membri l-oħra tal-Kunsill Internazzjonali taż-Żebbuġ (IOC) u ser ikunu jistgħu jinfluwenzaw b’mod deċiżiv il-kontenut tad-dritt tal-Unjoni, b’mod partikolari l-istandards għall-kummerċjalizzazzjoni li jikkonċernaw iż-żejt taż-żebbuġa adottati mill-Kummissjoni skont l-Artikolu 75 tar-Regolament (UE) Nru 1308/2013 tal-Parlament Ewropew u tal-Kunsill (3).

                     (6)

                     Id-deċiżjonijiet emendatorji li għandhom jiġu adottati mill-Kunsill tal-Membri jikkonċernaw l-introduzzjoni tas-siġra tad-deċiżjonijiet għaż-żjut taż-żebbuġa raffinati u għaż-żjut taż-żebbuġa komposti minn żjut taż-żebbuġa raffinati u żjut verġni taż-żebbuġa, ta’ delta-7-stigmastenol, u r-reviżjoni tat-titolu, il-marġini ta’ preċiżjoni u ċ-ċifri u kromatogrammi. Id-deċiżjonijiet emendatorji ġew diskussi b’mod estensiv bejn l-esperti xjentifiċi u tekniċi tal-Kummissjoni u tal-Istati Membri dwar iż-żejt taż-żebbuġa. Id-deċiżjonijiet emendatorji ser jikkontribwixxu għall-armonizzazzjoni internazzjonali tal-istandards taż-żejt taż-żebbuġa u ser jistabbilixxu qafas li ser jiżgura kompetizzjoni ġusta fil-kummerċ ta’ prodotti tas-settur taż-żejt taż-żebbuġa. Għalhekk jenħtieġ li d-deċiżjonijiet emendatorji jiġu appoġġati. Konsegwentement ser jeħtieġ li jsiru emendi għar-Regolament tal-Kummissjoni (KEE) Nru 2568/91 (4).

                     (7)

                     Jekk l-adozzjoni tad-deċiżjonijiet emendatorji matul il-111-il sessjoni tal-Kunsill tal-Membri tiġi posposta minħabba li ċerti Membri ma jkunux f’pożizzjoni li jagħtu l-approvazzjoni tagħhom, jenħtieġ li l-pożizzjoni li tiġi appoġġata l-adozzjoni tad-deċiżjonijiet emendatorji tittieħed f’isem l-Unjoni fi ħdan il-qafas ta’ proċedura possibbli għall-adozzjoni mill-Kunsill tal-Membri permezz ta’ skambju ta’ korrispondenza, skont l-Artikolu 10(6) tal-Ftehim. Il-proċedura għall-adozzjoni permezz ta’ skambju ta’ korrispondenza jenħtieġ li tinbeda qabel is-sessjoni regolari li jmiss tal-Kunsill tal-Membri f’Novembru 2020.

                     (8)

                     Sabiex jitħarsu l-interessi tal-Unjoni, jekk il -pożizzjoni li trid tittieħed f’isem l-Unjoni possibbilment tiġi afettwata minn informazzjoni xjentifika jew teknika ġdida li tiġi ppreżentata qabel jew matul il-111-il sessjoni tal-Kunsill tal-Membri, jenħtieġ li r-rappreżentanti tal-Unjoni fil-Kunsill tal-Membri je jitħallew jitolbu l-posponiment tal-adozzjoni tad-deċiżjonijiet emendatorji għal sessjoni aktar ’il quddiem,

               ADOTTA DIN ID-DEĊIŻJONI:

            Artikolu 1
            Il-pożizzjoni li trid tittieħed f’isem l-Unjoni fi ħdan il-Kunsill tal-Membri matul il-111-il sessjoni tiegħu mid-29 ta’ Ġunju sat-3 ta’ Lulju 2020, jew fi ħdan il-qafas ta’ proċedura għall-adozzjoni ta’ deċiżjonijiet mill-Kunsill tal-Membri permezz ta’ skambju ta’ korrispondenza li għandha tinbeda qabel is-sessjoni regolari li jmiss tiegħu f’Novembru tal-2020, fir-rigward tal-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ, għandha tkun li tiġi appoġġata l-adozzjoni mill-Kunsill tal-Membri tad-deċiżjonijiet li jemendaw l-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ (5).

            Artikolu 2
            Jekk il-pożizzjoni msemmija fl-Artikolu 1 x’aktarx tiġi affettwata minn informazzjoni xjentifika jew teknika ġdida ppreżentata qabel jew matul il-111-il sessjoni tal-Kunsill tal-Membri, l-Unjoni għandha titlob li l-adozzjoni mill-Kunsill tal-Membri tad-deċiżjonijiet li jemendaw l-istandards kummerċjali li japplikaw għaż-żjut taż-żebbuġa u għaż-żjut mir-residwi taż-żebbuġ tiġi posposta sakemm il-pożizzjoni tal-Unjoni tiġi stabbilita abbażi ta’ dik l-informazzjoni l-ġdida.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, is-26 ta’ Ġunju 2020.

                  Għall-Kunsill

                  Il-President

               A. METELKO-ZGOMBIĆ

            (1)  Deċiżjoni tal-Kunsill (UE) 2016/1892 tal-10 ta’ Ottubru 2016 dwar l-iffirmar, f’isem l-Unjoni Ewropea, u l-applikazzjoni provviżorja tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 293, 28.10.2016, p. 2).

            (2)  Deċiżjoni tal-Kunsill (UE) 2019/848 tas-17 ta’ Mejju 2019 dwar il-konklużjoni f’isem l-Unjoni Ewropea tal-Ftehim Internazzjonali dwar iż-Żejt taż-Żebbuġa u ż-Żebbuġ tal-Mejda, 2015 (ĠU L 139, 27.5.2019, p. 1).

            (3)  Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).

            (4)  Regolament tal-Kummissjoni (KEE) Nru 2568/91 tal-11 ta’ Lulju 1991 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta’ analiżi rilevanti (ĠU L 248, 5.9.1991, p. 1).

            (5)  Ara d-dokument 8457/20 fuq http://register.consilium.europa.eu.


Id-Deċiżjoni tal-Kummissjoni ta' 11/02/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9641 - SNAM / FSI / OLT) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 15/04/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9769 - VW GROUP / MUNICH RE GROUP / JV) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill tat-3 ta’ Lulju 2020 li taħtar membri tal-Kumitat Xjentifiku u Tekniku 2020/C 223 I/01

text:
                  7.7.2020

                  MT

                  Il-Ġurnal Uffiċjali tal-Unjoni Ewropea

                  CI 223/1

         DEĊIŻJONI TAL-KUNSILL
         tat-3 ta’ Lulju 2020
         li taħtar membri tal-Kumitat Xjentifiku u Tekniku
         (2020/C 223 I/01)
         IL-KUNSILL TAL-UNJONI EWROPEA,
         Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 134 (2) tiegħu,
         Wara li kkonsulta l-Kummissjoni Ewropea,
         Billi:

                     (1)

                     Bid-Deċiżjoni tas-6 ta’ Novembru 2018 (1), il-Kunsill ħatar il-membri tal-Kumitat Xjentifiku u Tekniku (“Kumitat”) għall-perijodu mis-6 ta’ Novembru 2018 sas-6 ta’ Novembru 2023.

                     (2)

                     Wara l-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (“Euratom”) u f’konformità mal-Artikolu 50(3) tat-Trattat dwar l-Unjoni Ewropea, li japplika għall-Euratom bis-saħħa tal-Artikolu 106a tat-Trattat li jistabbilixxi l-Komunità Ewropea tal-Enerġija Atomika, u l-Artikolu 7(1) tal-Ftehim dwar il-Ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (2), il-mandati tat-tliet membri tal-Kumitat innominati mir-Renju Unit tal-Gran Brittanja u l-Irlanda ta’ Fuq, is-Sur Frank BRISCOE, is-Sur Martin MURRAY u s-Sa Fiona RAYMENT, saru vakanti. Għaldaqstant, jenħtieġ li jinħatru tliet membri ġodda għall-bqija tal-mandat tagħhom,

               ADOTTA DIN ID-DEĊIŻJONI:

            Artikolu 1
            Il-persuni li ġejjin huma b’dan maħtura membri tal-Kumitat Xjentifiku u Tekniku sas-6 ta’ Novembru 2023:

                        —

                        Is-Sur Andris ANSPOKS

                        —

                        Is-Sur Emmanuel SINAGRA

                        —

                        Is-Sa Beata TYBURSKA-PUESCHEL

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, it-3 ta’ Lulju 2020.

                  Għall-Kunsill

                  Il-President

               M. ROTH

            (1)  Id-Deċiżjoni tal-Kunsill tas-6 ta’ Novembru 2018 li taħtar il-membri tal-Kumitat Xjentifiku u Tekniku (ĠU C 403, 9.11.2018 p. 2).

            (2)  ĠU L 29, 31.1.2020, p. 7.


title: Deċiżjoni tal-Kummissjoni (UE) 2020/1301 tas-17 ta’ Settembru 2020 li tapprova, f’isem l-Unjoni Ewropea, il-modifika tal-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra

text:
                  18.9.2020

                  MT

                  Il-Ġurnal Uffiċjali tal-Unjoni Ewropea

                  L 304/6

         DEĊIŻJONI TAL-KUMMISSJONI (UE) 2020/1301
         tas-17 ta’ Settembru 2020
         li tapprova, f’isem l-Unjoni Ewropea, il-modifika tal-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kunsill 2012/735/UE tal-31 ta’ Mejju 2012 dwar l-iffirmar, f’isem l-Unjoni Ewropea, u l-applikazzjoni proviżorja, tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (1), u b’mod partikolari l-Artikolu 4 tagħha,
         Billi:

                     (1)

                     Il-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra (2), (minn hawn ’il quddiem “il-Ftehim”) ġie applikat proviżorjament mal-Perù mill-1 ta’ Marzu 2013 (3) u mal-Kolombja mill-1 ta’ Awwissu 2013 (4). L-Ekwador aderixxa mal-Ftehim permezz ta’ Protokoll ta’ Adeżjoni (5), li huwa applikat proviżorjament mill-1 ta’ Jannar 2017 (6).

                     (2)

                     L-Artikolu 209 tal-Ftehim jipprevedi l-possibbiltà li jiżdiedu indikazzjonijiet ġeografiċi ġodda mal-Appendiċi 1 tal-Anness XIII tal-Ftehim wara li tkun tlestiet il-proċedura ta’ oġġezzjoni u wara li jkunu ġew eżaminati l-indikazzjonijiet ġeografiċi kif stabbilit fl-Artikolu 208 tiegħu.

                     (3)

                     Il-Kolombja ressqet talba lill-Unjoni biex jiżdiedu indikazzjonijiet ġeografiċi ġodda mal-Appendiċi 1 tal-Anness XIII tal-Ftehim. L-Unjoni lestiet il-proċedura ta’ oġġezzjoni u l-eżami ta’ żewġ indikazzjonijiet ġeografiċi ġodda tal-Kolombja.

                     (4)

                     L-Artikolu 257(2) tal-Ftehim jipprevedi li s-Sottokumitat dwar il-Proprjetà Intellettwali, stabbilit mill-Partijiet f’konformità mal-Artikolu 257(1) tal-Ftehim, għandu r-responsabbiltà li jivvaluta l-informazzjoni msemmija fl-Artikolu 209 tal-Ftehim u li jipproponi lill-Kumitat għall-Kummerċ, stabbilit mill-Partijiet f’konformità mal-Artikolu 12(1) tal-Ftehim, il-modifika tal-Appendiċi 1 tal-Anness XIII tal-Ftehim.

                     (5)

                     Fit-28 ta’ Lulju 2020, is-Sottokumitat dwar il-Proprjetà Intellettwali vvaluta l-informazzjoni fir-rigward taż-żewġ indikazzjonijiet ġeografiċi ġodda tal-Kolombja u ppropona lill-Kumitat għall-Kummerċ biex jimmodifika l-Appendiċi 1 tal-Anness XIII tal-Ftehim skont dan.

                     (6)

                     L-Artikolu 13(1)(d) tal-Ftehim jistipula li l-Kumitat tal-Kummerċ huwa responsabbli mill-evalwazzjoni u l-adozzjoni tad-deċiżjonijiet previsti fil-Ftehim dwar kwalunkwe suġġett li jiġi riferut lilu mill-korpi speċjalizzati stabbiliti skont il-Ftehim.

                     (7)

                     Skont l-Artikolu 14(3) tal-Ftehim, fil-każijiet imsemmija fl-Artikolu 12(4), kwalunkwe deċiżjoni għandha tiġi adottata mill-Parti UE u l-pajjiż Andin firmatarju kkonċernat u għandu jkollha effett biss bejn dawk il-Partijiet, dment li tali deċiżjonijiet ma jaffettwawx id-drittijiet u l-obbligi ta’ Pajjiż Andin firmatarju ieħor. Il-kwistjoni taqa’ taħt id-dispożizzjonijiet tal-Artikolu 12(4) peress li tikkonċerna esklużivament ir-relazzjoni bilaterali bejn il-Parti UE u l-Kolombja, u ġiet diskussa f’sessjoni bilaterali tas-Sottokumitat dwar il-Proprjetà Intellettwali.

                     (8)

                     Għalhekk, jenħtieġ li l-Appendiċi 1 tal-Anness XIII tal-Ftehim jiġi modifikat u l-modifiki jenħtieġ li jiġu approvati f’isem l-Unjoni,

               IDDEĊIDIET KIF ĠEJ:

            Artikolu 1
            Il-modifiki tal-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja, il-Perù u l-Ekwador, min-naħa l-oħra, stabbiliti fl-abbozz tad-Deċiżjoni tal-Kumitat għall-Kummerċ, huma b’dan approvati f’isem l-Unjoni Ewropea.
            L-abbozz tad-Deċiżjoni tal-Kumitat għall-Kummerċ huwa stabbilit fl-Anness ta’ din id-Deċiżjoni.

            Artikolu 2
            Il-Kap tad-Delegazzjoni tal-Unjoni fil-Kumitat għall-Kummerċ huwa awtorizzat biex japprova d-deċiżjoni ta’ dak il-Kumitat f’isem l-Unjoni Ewropea.

            Artikolu 3
            Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.
            Wara li tiġi adottata, id-Deċiżjoni tal-Kumitat għall-Kummerċ għandha tiġi ppubblikata f’Il-Ġurnal Uffiċjali tal-Unjoni Ewropea.

            Magħmul fi Brussell, is-17 ta’ Settembru 2020.

                  Għall-Kummissjoni

                  Il-President

               Ursula VON DER LEYEN

            (1)  ĠU L 354, 21.12.2012, p. 1.

            (2)  Il-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (ĠU L 354, 21.12.2012, p. 3).

            (3)  L-Avviż rigward l-applikazzjoni proviżorja bejn l-Unjoni Ewropea u l-Perù, tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja u l-Perù, min-naħa l-oħra (ĠU L 56, 28.2.2013, p. 1).

            (4)  L-Avviż rigward l-applikazzjoni proviżorja bejn l-Unjoni Ewropea u l-Kolombja tal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra (ĠU L 201, 26.7.2013, p. 7).

            (5)  Il-Protokoll ta’ adeżjoni mal-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, biex tittieħed inkonsiderazzjoni l-adeżjoni tal-Ekwador (ĠU L 356, 24.12.2016, p. 3).

            (6)  L-Avviż dwar l-applikazzjoni proviżorja bejn l-Unjoni Ewropea u r-Repubblika tal-Ekwador tal-Protokoll ta’ Adeżjoni għall-Ftehim Kummerċjali bejn l-Unjoni Ewropea u l-Istati Membri tagħha, minn naħa waħda, u l-Kolombja u l-Perù, min-naħa l-oħra, biex tittieħed inkonsiderazzjoni l-Adeżjoni tal-Ekwador (ĠU L 358, 29.12.2016, p. 1).

            ANNESS

                  DEĊIŻJONI Nru […]/2020 TAL-KUMITAT GĦALL-KUMMERĊ
                  ta’ […] 2020
                  li timmodifika l-Appendiċi 1 tal-Anness XIII tal-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja, il-Perù u l-Ekwador, min-naħa l-oħra
                  IL-KUMITAT GĦALL-KUMMERĊ,
                  Wara li kkunsidra l-Ftehim Kummerċjali bejn l-Unjoni Ewropea u l-Istati Membri tagħha, min-naħa waħda, u l-Kolombja, il-Perù u l-Ekwador, min-naħa l-oħra, u b’mod partikolari l-Artikolu 13(1)(d) tiegħu,
                  Billi:

                              (1)

                              Fis-16 ta’ Diċembru 2016, il-Kolombja ressqet talba lill-Unjoni biex jiżdiedu indikazzjonijiet ġeografiċi ġodda mal-Appendiċi 1 tal-Anness XIII tal-Ftehim skont l-Artikolu 209 tal-Ftehim. L-Unjoni lestiet il-proċedura ta’ oġġezzjoni u l-eżami ta’ żewġ indikazzjonijiet ġeografiċi ġodda tal-Kolombja.

                              (2)

                              Fit-28 ta’ Lulju 2020, skont l-Artikolu 257(2) tal-Ftehim, is-Sottokumitat dwar il-Proprjetà Intellettwali, f’sessjoni bejn il-Parti UE u l-Kolombja, ivvaluta l-informazzjoni fir-rigward taż-żewġ indikazzjonijiet ġeografiċi ġodda tal-Kolombja u ppropona lill-Kumitat għall-Kummerċ biex jimmodifika l-Appendiċi 1 tal-Anness XIII tal-Ftehim skont dan.

                              (3)

                              Għalhekk, jenħtieġ li l-Appendiċi 1 tal-Anness XIII tal-Ftehim jiġi modifikat.

                              (4)

                              Id-deċiżjoni li jiġi modifikat l-Appendiċi 1 tal-Anness XIII tal-Ftehim tista’ tiġi adottata f’sessjoni tal-Kumitat għall-Kummerċ bejn il-Parti UE u l-Kolombja, skont l-Artikolu 14(3) tal-Ftehim Kummerċjali, peress li tikkonċerna esklużivament ir-relazzjoni bilaterali ta’ bejniethom u ma taffettwax id-drittijiet u l-obbligi ta’ Pajjiż Andin firmatarju ieħor,

                        IDDEĊIEDA KIF ĠEJ:

                     Artikolu 1
                     Fit-tabella taħt il-punt (a) “Indikazzjonijiet Ġeografiċi tal-Kolombja għal prodotti agrikoli u tal-ikel, inbejjed, spirti u nbejjed aromatizzati” fl-Appendiċi 1 tal-Anness XIII tal-Ftehim, jiżdiedu l-entrati fl-Anness ta’ din id-Deċiżjoni.

                     Artikolu 2
                     Din id-Deċiżjoni, magħmula f’żewġ kopji, għandha tiġi ffirmata mir-rappreżentanti tal-Kumitat għall-Kummerċ li huma awtorizzati jaġixxu f’isem il-Partijiet għall-finijiet tal-modifika tal-Ftehim. Din id-Deċiżjoni għandha tidħol fis-seħħ mid-data li fiha tkun saret l-aħħar waħda minn dawn il-firem.
                     Din id-Deċiżjoni għandha tidħol fis-seħħ fil-jum tal-adozzjoni tagħha.

                     Magħmul fi

                        Għall-Kumitat għall-Kummerċ

                           Kap tad-delegazzjoni tal-UE

                           Kap tad-delegazzjoni tal-Kolombja

            ANNESS

                        ARROZ DE LA MESETA DE IBAGUÉ

                        Ross

                        CAFÉ DE SANTANDER

                        Kafè


title: Deċiżjoni (UE) 2020/1306 tal-Bank Ċentrali Ewropew tas-16 ta’ Settembru 2020 dwar l-esklużjoni temporanja ta’ ċerti skoperturi għal banek ċentrali mill-miżura ta’ skopertura totali fid-dawl tal-pandemija tal-COVID-19 (BĊE/2020/44)

text:
                  21.9.2020

                  MT

                  Il-Ġurnal Uffiċjali tal-Unjoni Ewropea

                  L 305/30

         DEĊIŻJONI (UE) 2020/1306 TAL-BANK ĊENTRALI EWROPEW
         tas-16 ta’ Settembru 2020
         dwar l-esklużjoni temporanja ta’ ċerti skoperturi għal banek ċentrali mill-miżura ta’ skopertura totali fid-dawl tal-pandemija tal-COVID-19 (BĊE/2020/44)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikolu 4(1)(d) tiegħu,
         Wara li kkunsidra r-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (2)u b'mod partikolari l-Artikolu 500b tiegħu,
         Billi:

                     (1)

                     Il-qafas ta’ Basel III introduċa proporzjon ta’ lieva sempliċi, trasparenti u mhux ibbażat fuq ir-riskju biex jaġixxi bħala miżura supplimentari kredibbli għar-rekwiżiti ta’ kapital ibbażati fuq ir-riskju. L-istandard tal-proporzjon ta’ lieva ppubblikat mill-Kumitat ta’ Basel dwar is-Superviżjoni Bankarja (Basel Committee on Banking Supervision - BCBS) f’Diċembru 2017 (iktar ‘il quddiem imsejjaħ l-”l-istandard tal-BCBS dwar il-proporzjon ta’ lieva”) jipprovdi li sabiex tiġi ffaċilitata l-implimentazzjoni ta’ politiki monetarji, ġurisdizzjoni tista’, fid-diskrezzjoni tagħha, teżenta temporanjament lir-riżervi tal-bank ċentrali mill-miżura ta’ skopertura tal-proporzjon ta' lieva f’ċirkostanzi makroekonomiċi eċċezzjonali.

                     (2)

                     L-istandard tal-BCBS dwar il-proporzjon ta' lieva ġie implimentat għall-ewwel darba fil-leġiżlazzjoni tal-Unjoni bir-Regolament (UE) Nru 575/2013. L-Artikolu 430 tar-Regolament (UE) Nru 575/2013 jeħtieġ li l-istituzzjonijiet jirrapportaw lill-awtoritajiet kompetenti ċerta informazzjoni dwar il-proporzjon ta' lieva tagħhom u l-komponenti tiegħu, filwaqt li l-Artikolu 451 ta’ dak ir-Regolament jeħtieġ li l-istituzzjonijiet jiżvelaw ċerta informazzjoni dwar il-proporzjon ta' lieva tagħhom u l-ġestjoni tagħhom tar-riskju ta’ lieva eċċessiv.

                     (3)

                     Ir-Regolament (UE) Nru 575/2013 ġie emendat bir-Regolament (UE) 2019/876 tal-Parlament Ewropew u tal-Kunsill (3), inter alia, biex jirrifletti reviżjonijiet li saru għall-istandard tal-BCBS dwar il-proporzjon ta' lieva sabiex jiġu żgurati kundizzjonijiet ekwivalenti ta' kompetizzjoni għall-istituzzjonijiet stabbiliti fl-Unjoni iżda li joperaw barra mill-Unjoni, u sabiex jiġi żgurat li l-proporzjon ta’ lieva jibqa’ kumpliment effettiv għar-rekwiżiti ta’ fondi proprji bbażati fuq ir-riskju. Ir-Regolament (UE) 2019/876 introduċa rekwiżit ta’ proporzjon ta' lieva sabiex jikkumplimenta s-sistema ta’ rapportar u żvelar tal-proporzjon ta' lieva. Dak ir-Regolament introduċa wkoll il-possibbiltà li jiġu esklużi temporanjament ċerti skoperturi għal banek ċentrali mill-kalkolu tal-miżura ta’ skopertura totali ta’ istituzzjoni f’ċirkostanzi eċċezzjonali u sabiex tiġi ffaċilitata l-implimentazzjoni ta’ politiki monetarji. Dawn l-emendi għall-qafas tal-proporzjon ta' lieva, inkluża d-diskrezzjoni li jiġu esklużi ċerti skoperturi għall-banek ċentrali mill-miżura tal-iskopertura totali, ser isiru applikabbli fit-28 ta’ Ġunju 2021.

                     (4)

                     Minn dak iż-żmien ‘il hawn, ir-Regolament (UE) Nru 575/2013 ġie emendat ulterjorment permezz tar-Regolament (UE) 2020/873 tal-Parlament Ewropew u tal-Kunsill (4), inter alia, sabiex jipprovdi għall-possibbiltà li jiġu esklużi temporanjament ċerti skoperturi għall-banek ċentrali mill-kalkolu tal-miżura ta’ skopertura totali ta’ istituzzjoni qabel it-28 ta’ Ġunju 2021 – jiġifieri, qabel ma saru applikabbli l-emendi għar-rekwiżit tal-proporzjon ta’ lieva li ġew introdotti bir-Regolament (UE) 2019/876. B’mod partikolari, l-Artikolu 500b tar-Regolament (UE) Nru 575/2013 jippermetti lil istituzzjoni li teskludi ċerti skoperturi għall-bank ċentrali tal-istituzzjoni mill-miżura tal-iskopertura totali meta l-awtorità kompetenti tal-istituzzjoni tkun iddeterminat, wara konsultazzjoni mal-bank ċentrali relevanti, u ddikjarat b’mod pubbliku li jeżistu ċirkostanzi eċċezzjonali li jiġġustifikaw l-esklużjoni sabiex tiġi ffaċilitata l-implimentazzjoni tal-politiki monetarji. L-Artikolu 500b tar-Regolament (UE) Nru 575/2013 applika sa mis-27 ta’ Ġunju 2020.

                     (5)

                     Filwaqt li s-swieq finanzjarji stabilizzaw minn April 2020, il-kundizzjonijiet ta’ finanzjament fiż-żona tal-euro huma aktar issikkati milli fil-bidu tas-sena, minħabba rendimenti ogħla minn bonds u prezzijiet aktar baxxi ta’ ekwità. Is-sitwazzjoni li nħolqot mill-pandemija tal-coronavirus (COVID-19), kif ujkoll il-ħtieġa riżultanti u kontinwa għal grad għoli ta’ akkomodazzjoni mill-politika monetarja, u l-fraġilità u l-vulnerabbiltajiet tal-ekonomiji taż-żona tal-euro u tal-kanal ta’ trasmissjoni tal-politika monetarja bbażat fuq il-banek, kollha jiġġustifikaw il-fehma tal-Kunsill Governattiv tal-Bank Ċentrali Ewropew (BĊE) li jeżistu ċirkostanzi eċċezzjonali li jiġġustifikaw l-esklużjoni temporanja sas-27 ta’ Ġunju 2021 ta’ ċerti skoperturi għall-banek ċentrali tal-Eurosistema mill-kalkolu tal-miżuri ta’ skopertura totali tal-istituzzjonijiet sabiex tiġi ffaċilitata l-implimentazzjoni ta’ politiki monetarji, għall-finijiet tal-Artikolu 500b tar-Regolament (UE) Nru 575/2013.

                     (6)

                     L-iskoperturi li jistgħu jiġu esklużi jinkludu muniti u karti tal-flus li jikkostitwixxu valuta legali fil-ġurisdizzjoni tal-bank ċentrali u assi li jirrappreżentaw pretensjonijiet kontra l-bank ċentrali – safejn dawn l-iskoperturi jkunu relevanti għat-trasmissjoni, u għalhekk, l-implimentazzjoni tal-politika monetarja. Dawn l-iskoperturi jinkludu depożiti miżmuma fil-faċilità ta’ depożitu u bilanċi miżmuma f’kontijiet ta’ riżerva mal-Eurosistema, inklużi fondi miżmuma sabiex jintlaħqu rekwiżiti ta’ riżervi minimi. Skoperturi li jirrappreżentaw pretensjonijiet kontra l-bank ċentrali li mhumiex relatati mal-implimentazzjoni tal-politika monetarja mgħandhomx ikunu esklużi mill-miżura tal-iskopertura totali.

                     (7)

                     Huwa mistenni li l-esklużjoni taħt l-Artikolu 500b tar-Regolament (UE) Nru 575/2013 sas-27 ta’ Ġunju 2021 ta’ ċerti skoperturi tal-bank ċentrali mill-miżura tal-iskopertura totali tappoġġa lill-istituzzjonijiet ta’ kreditu biex ikomplu jaqdu l-irwol tagħhom sabiex jiffinanzjaw lill-ekonomija reali, filwaqt li jiġu ppreżervati l-elementi ewlenin tal-qafas regolatorju prudenzjali. L-esklużjoni tista’ tnaqqas restrizzjonijiet potenzjali marbuta mal-introduzzjoni ta’ rekwiżit ġdid għal fondi proprji u obbligazzjonijiet eliġibbli li ġie implimentat fl-Unjoni bħala emenda għar-Regolament (UE) Nru 575/2013 bir-Regolament (UE) 2019/876 sabiex jiġi rifless l-istandard tal-Kapaċità Totali ta’ Assorbiment ta’ Telf, u li ilu applikabbli mit-28 ta’ Ġunju 2019. Barra minn hekk, għalkemm il-proporzjon ta' lieva mhux ser japplika sat-28 ta’ Ġunju 2021, l-esklużjoni ta’ ċerti skoperturi ta’ banek ċentrali mill-miżura tal-iskopertura totali sa dak iż-żmien tista’ tkun ta’ benefiċċju mill-perspettiva ta’ komunikazzjoni ċara ta’ informazzjoni finanzjarja. B’mod partikolari, l-istituzzjonijiet ikunu kapaċi jiddivulgaw il-proporzjon ta' lieva tagħhom kemm bl-impatt ta’ skoperturi esklużi kif ukoll mingħajrhom. Din l-informazzjoni tista’ tkun utli għal parteċipanti fis-suq finanzjarju fil-valutazzjoni tal-proporzjonijiet ta’ lieva futuri potenzjali ta’ istituzzjonijiet malli l-proporzjon ta' lieva jsir applikabbli fit-28 ta’ Ġunju 2021.

                     (8)

                     Il-BĊE, fil-funzjoni tiegħu tal-politika monetarja, ġie kkonsultat skont l-Artikolu 500b(2) tar-Regolament (UE) Nru 575/2013 dwar id-determinazzjoni ta’ ċirkostanzi eċċezzjonali li jiġġustifikaw l-esklużjoni skont l-Artikolu 500b(1) ta’ dak ir-Regolament (5).

               ADOTTA DIN ID-DEĊIŻJONI:

            Artikolu 1
            Definizzjonijiet
            It-termini użati f’din id-Deċiżjoni għandu jkollhom l-istess tifsira bħat-termini ddefiniti fir-Regolament (UE) Nru 575/2013 u d-definizzjonijiet li ġejjin għandhom japplikaw ukoll:

                        (1)

                        “Eurosistema” tfisser “Eurosistema” kif iddefinita fil-Linja Gwida (UE) 2015/510 tal-Bank Ċentrali Ewropew (BĊE/2014/60) (6);

                        (2)

                        “faċilità ta’ depożitu” tfisser faċilità ta’ depożitu kif iddefinita fil-Linja Gwida (UE) 2015/510 (BĊE/2014/60);

                        (3)

                        “kont ta’ riżerva” tfisser kont ta’ riżerva kif iddefinit fir-Regolament (KE) Nru 1745/2003 tal-Bank Ċentrali Ewropew (BĊE/2003/9) (7);

                        (4)

                        “rekwiżiti ta’ riżervi minimi” tfisser ir-rekwiżiti ta’ riżervi minimi kif ikkalkolati skont ir-Regolament (KE) Nru 1745/2003 (BĊE/2003/9);

                        (5)

                        “entità sinifikanti taħt superviżjoni” tfisser entità sinifikanti taħt superviżjoni fi Stat Membru taż-żona tal-euro kif iddefinita fir-Regolament (UE) Nru 468/2014 tal-Bank Ċentrali Ewropew (BĊE/2014/17) (8).

            Artikolu 2
            Determinazzjoni tal-eżistenza ta’ ċirkostanzi eċċezzjonali

               1.   Għall-finijiet tal-Artikolu 500b(2) tar-Regolament (UE) Nru 575/2013, il-BĊE ddetermina li, soġġett għall-paragrafi 2 u 3, jeżistu ċirkostanzi eċċezzjonali li jiġġustifikaw l-esklużjoni tal-iskoperturi tal-banek ċentrali elenkati fil-punti (a) u (b) tal-Artikolu 500b(1) ta’ dak ir-Regolament mill-miżura tal-iskopertura totali sabiex tiġi ffaċilitata l-implimentazzjoni tal-politiki monetarji.

               2.   Fir-rigward tal-iskoperturi elenkati fil-punt (b) tal-Artikolu 500b(1) tar-Regolament (UE) Nru 575/2013 id-determinazzjoni fil-paragrafu 1 għandha tapplika għal dawk l-iskoperturi fil-banek ċentrali tal-Eurosistema li jkunu relatati mad-depożiti miżmuma fil-faċilità ta’ depożitu jew għall-bilanċi miżmuma f’kontijiet ta’ riżerva, inklużi fondi miżmuma sabiex jilħqu r-rekwiżiti ta’ riżervi minimi.

               3.   Id-determinazzjoni għandha tapplika b’rabta ma’ kwalunkwe istituzzjoni li tkun entità sinifikanti taħt superviżjoni fi Stat Membru taż-żona tal-euro.

            Artikolu 3
            Dħul fis-seħħ
            Din id-Deċiżjoni għandha tidħol fis-seħħ fil-ħames jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fi Frankfurt am Main, is-16 ta’ Settembru 2020.

                  Il-President tal-BĊE

               Christine LAGARDE

            (1)  ĠU L 287, 29.10.2013, p. 63.

            (2)  ĠU L 176, 27.6.2013, p. 1.

            (3)  Regolament (UE) 2019/876 tal-Parlament Ewropew u tal-Kunsill tal-20 ta' Mejju 2019 li jemenda r-Regolament (UE) Nru 575/2013 dwar il-proporzjon ta' lieva finanzjarja, il-proporzjon ta' finanzjament stabbli nett, rekwiżiti għall-fondi proprji u obbligazzjonijiet eliġibbli, riskju ta' kreditu tal-kontroparti, riskju tas-suq, skoperturi għal kontropartijiet ċentrali, skoperturi għal impriżi ta' investiment kollettiv, skoperturi kbar, rekwiżiti ta' rappurtar u divulgazzjoni, u r-Regolament (UE) Nru 648/2012 (ĠU L 150, 7.6.2019, p. 1).

            (4)  Regolament (UE) 2020/873 tal-Parlament Ewropew u tal-Kunsill tal-24 ta’ Ġunju 2020 li jemenda r-Regolamenti (UE) Nru 575/2013 u (UE) 2019/876 fir-rigward ta’ ċerti aġġustamenti b’rispons għall-pandemija tal-COVID-19 (ĠU L 204, 26.6.2020, p. 4).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Linja Gwida (UE) 2015/510 tal-Bank Ċentrali Ewropew tad-19 ta' Diċembru 2014 dwar l-implimentazzjoni tal-qafas tal-politika monetarja tal-Eurosistema (BĊE/2014/60) (ĠU L 91, 2.4.2015, p. 3).

            (7)  Regolament (KE) Nru 1745/2003 tal-Bank Ċentrali Ewropew tat-12 ta’ Settembru 2003 dwar l-applikazzjoni ta' riżervi minimi (BĊE/2003/9), (ĠU L 250, 2.10.2003, p. 10).

            (8)  Regolament (UE) Nru 468/2014 tal-Bank Ċentrali Ewropew tas-16 ta’ April 2014 li jistabbilixxi l-qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali ddenominati (Regolament Qafas dwar l-MSU) (BĊE/2014/17) (ĠU L 141, 14.5.2014, p. 1).


title: Deċiżjoni tal-Kunsill (PESK) 2020/1312 tal-21 ta’ Settembru 2020 li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana

text:
                  22.9.2020

                  MT

                  Il-Ġurnal Uffiċjali tal-Unjoni Ewropea

                  L 308/3

         DEĊIŻJONI TAL-KUNSILL (PESK) 2020/1312
         tal-21 ta’ Settembru 2020
         li temenda d-Deċiżjoni 2013/798/PESK dwar miżuri restrittivi kontra r-Repubblika Ċentru-Afrikana
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 29 tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fit-23 ta’ Diċembru 2013, il-Kunsill adotta d-Deċiżjoni 2013/798/PESK (1), dwar miżuri restrittivi kontra r-Repubblika Ċentru-Afrikana.

                     (2)

                     Fit-28 ta’ Lulju 2020, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2536 (2020), li testendi l-eżenzjonijiet għall-embargo fuq l-armi.

                     (3)

                     Hija meħtieġa aktar azzjoni mill-Unjoni biex ċerti miżuri jiġu implimentati.

                     (4)

                     Għalhekk, jenħtieġ li d-Deċiżjoni 2013/798/PESK tiġi emendata skont dan,

               ADOTTA DIN ID-DEĊIŻJONI:

            Artikolu 1
            Fl-Artikolu 2(1) tad-Deċiżjoni 2013/798/PESK, il-punti (g) u (h) huma sostitwiti b’dan li ġej:

                        “(g)

                        il-bejgħ, il-forniment, it-trasferiment jew l-esportazzjoni ta’ armi b’kalibru ta’ 14,5 mm jew anqas u munizzjon u komponenti mfassla speċjalment għal tali armi, u ta’ vetturi militari tal-art mhux armati u vetturi militari tal-art mmuntati b’armi b’kalibru ta’ 14,5 mm jew inqas, u l-partijiet ta’ rikambju tagħhom, u tal-granati bi propulsjoni ta’ rokit, u munizzjon mfassal speċjalment għal tali armi, u l-forniment ta’ assistenza relatata, lill-forzi tas-sigurtà tar-RĊA, inkluż l-istituzzjonijiet statali tal-infurzar tal-liġi ċivili, meta tali armi, munizzjon, komponenti u vetturi jkunu intenzjonati biss għall-appoġġ tal-proċess tar-RĊA għar-RSS jew għal użu fih, kif innotifikat minn qabel lill-Kumitat;

                        (h)

                        il-bejgħ, il-forniment, jew l-esportazzjoni ta’ armi u tagħmir letali relatat ieħor li mhumiex elenkati fil-punt (g) tal-Artikolu 2(1), u l-forniment ta’ assistenza relatata, lill-forzi tas-sigurtà tar-RĊA, inkluż l-istituzzjonijiet statali tal-infurzar tal-liġi ċivili, meta tali armi u tagħmir ikunu intenzjonati biss għall-appoġġ jew l-użu fil-proċess tar-RĊA tar-RSS, kif approvat minn qabel mill-Kumitat; jew”.

            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

            Magħmul fi Brussell, il-21 ta’ Settembru 2020.

                  Għall-Kunsill

                  Il-President

               J. BORRELL FONTELLES

            (1)  Id-Deċiżjoni tal-Kunsill 2013/798/PESK tat-23 ta’ Diċembru 2013 dwar miżuri restrittivi kontra r-Repubblika Ċentru-Afrikana (ĠU L 352, 24.12.2013, p. 51).


title: Deċiżjoni tal-Kunsill (PESK) 2020/1313 tal-21 ta’ Settembru 2020 li temenda d-Deċiżjoni (PESK) 2020/489 li taħtar ir-Rappreżentant Speċjali tal-Unjoni Ewropea għad-Djalogu bejn Belgrad u Pristina u kwistjonijiet reġjonali oħrajn tal-Balkani tal-Punent

text:
                  22.9.2020

                  MT

                  Il-Ġurnal Uffiċjali tal-Unjoni Ewropea

                  L 308/4

         DEĊIŻJONI TAL-KUNSILL (PESK) 2020/1313
         tal-21 ta’ Settembru 2020
         li temenda d-Deċiżjoni (PESK) 2020/489 li taħtar ir-Rappreżentant Speċjali tal-Unjoni Ewropea għad-Djalogu bejn Belgrad u Pristina u kwistjonijiet reġjonali oħrajn tal-Balkani tal-Punent
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 33 u l-Artikolu 31(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:

                     (1)

                     Fit-2 ta’ April 2020, il-Kunsill adotta d-Deċiżjoni (PESK) 2020/489 (1), li taħtar lis-Sur Miroslav LAJČÁK bħala r-Rappreżentant Speċjali tal-Unjoni Ewropea għad-Djalogu bejn Belgrad u Pristina u kwistjonijiet reġjonali oħrajn tal-Balkani tal-Punent (ir- ‘RSUE’). Il-mandat tar-RSUE jiskadi fil-31 ta’ Marzu 2021.

                     (2)

                     Wara t-tnedija mill-ġdid tad-Djalogu bejn Belgrad u Pristina f’Lulju 2020, jenħtieġ li jiġi reklutat persunal addizzjonali għat-tim tar-RSUE. Għalhekk, jenħtieġ li l-ammont ta’ referenza finanzjarja jiġi adattat skont dan,

               ADOTTA DIN ID-DEĊIŻJONI:

            Artikolu 1
            Fl-Artikolu 5 tad-Deċiżjoni (PESK) 2020/489, paragrafu 1 huwa sostitwit b’dan li ġej:

                  “1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mit-2 ta’ April 2020 sal-31 ta’ Marzu 2021 għandu jkun ta’ EUR 1 350 000.”.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, il-21 ta’ Settembru 2020.

                  Għall-Kunsill

                  Il-President

               J. BORRELL FONTELLES

            (1)  Id-Deċiżjoni tal-Kunsill (PESK) 2020/489 tat-2 ta’ April 2020 li taħtar ir-Rappreżentant Speċjali tal-Unjoni Ewropea għad-Djalogu bejn Belgrad u Pristina u kwistjonijiet reġjonali oħrajn tal-Balkani tal-Punent (ĠU L 105, 3.4.2020, p. 3).


Id-Deċiżjoni tal-Kummissjoni ta' 16/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9895 - KKR / WAVES UK DIVESTCO) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 14/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 01/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9891 - HAYFIN CAPITAL MANAGEMENT / FRANS BONHOMME GROUP) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 21/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9942 - PARTNERS GROUP / BRIDGEPOINT / ROVENSA) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


Id-Deċiżjoni tal-Kummissjoni ta' 21/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9909 - ISTA INTERNATIONAL / AAREAL BANK / OBJEGO) skond ir-Regolament tal-Kunsill (KE) Nru 139/2004 (It-test bl-Ġermaniż biss huwa awtentiku)


Id-Deċiżjoni tal-Kummissjoni ta' 18/09/2020 li tiddikjara konċentrazzjoni hija kompatibbli mas-suq komuni (il-Każ Nru COMP/M.9879 - APG / NPS / JMI / BRISA) skond ir-Regolament tal-Kunsill (KE) Nru 139/2004 (It-test bl-Ingliż biss huwa awtentiku)


title: Deċiżjoni tal-Kunsill tal-21 ta’ Settembru 2020 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema 2020/C 315 I/02

text:
                  23.9.2020

                  MT

                  Il-Ġurnal Uffiċjali tal-Unjoni Ewropea

                  CI 315/5

         DEĊIŻJONI TAL-KUNSILL
         tal-21 ta’ Settembru 2020
         li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema
         (2020/C 315 I/02)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) Nru 492/2011 tal-Parlament Ewropew u tal-Kunsill tal-5 ta' April 2011 dwar il-moviment liberu tal-ħaddiema fi ħdan l-Unjoni (1), u b'mod partikolari l-Artikoli 23 u 24 tiegħu,
         Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri,
         Billi:

                     (1)

                     Bid-Deċiżjonijiet tiegħu tat-28 ta' Settembru 2018 (2), tal-15 ta' Ottubru 2018 (3), tad-19 ta' Novembru 2018 (4), tat-18 ta' Frar 2019 (5) u tal-14 ta' Mejju 2019 (6), il-Kunsill ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (il-"Kumitat") għall-perijodu mill-25 ta' Settembru 2018 sal-24 ta' Settembru 2020.

                     (2)

                     Il-membri jibqgħu fil-kariga sakemm jiġu sostitwiti jew sakemm jiġu mġedda l-ħatriet tagħhom.

                     (3)

                     Il-membri u l-membri supplenti tal-Kumitat għandhom jinħatru għal perijodu ta' sentejn,

               ADOTTA DIN ID-DEĊIŻJONI:

            Artikolu 1
            Dawn li ġejjin huma b'dan maħtura bħala membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta' Settembru 2020 sal-24 ta' Settembru 2022:

                        I.

                        RAPPREŻENTANTI TAL-GVERN

                                    Pajjiż

                                    Membri

                                    Membri supplenti

                                    Belġju

                                    Is-Sur Frédéric POUPINEL DE VALENCE
                                    Is-Sur Stéphane BALTAZAR LOPES

                                    Is-Sur Tom PARYS

                                    Bulgarija

                                    Is-Sur Hristo SIMEONOV
                                    Is-Sa Tatiana GUEORGUIEVA

                                    Is-Sur Atanas KOLCHAKOV

                                    Ċekja

                                    Is-Sa Anna DUMONT
                                    Is-Sa Petra SILOVSKÁ

                                    Is-Sa Andrea VESELÁ

                                    Danimarka

                                    Is-Sur Stig Hansen NØRGAARD
                                    Is-Sa Rikke Mark SEERUP

                                    Is-Sa Louise SØRENSEN

                                    Ġermanja

                                    Is-Sa Marie BIELKE
                                    Is-Sur Oliver MAOR

                                    Is-Sa Patricia STOLL

                                    Estonja

                                    Is-Sa Annika SEPP
                                    Is-Sa Kadi KANARBIK

                                    Is-Sa Thea TREIER

                                    Irlanda

                                    Is-Sa Dympna BOYLE

                                    Greċja

                                    Is-Sur Georgios NERANTZIS
                                    Is-Sa Maria-Eirini MOUNTAKI

                                    Is-Sa Panagiota STAMATIOU

                                    Spanja

                                    Is-Sa Ainara DORREMOCHEA FERNÁNDEZ
                                    Is-Sur Manuel VELÁZQUEZ FERNÁNDEZ

                                    Is-Sur Sancho ÍÑIGUEZ HERNÁNDEZ

                                    Franza

                                    Is-Sa Olivia MONTEL

                                    Is-Sa Malika EL MESTIRI

                                    Kroazja

                                    Is-Sa Marija KNEŽEVIĆ KAJARI
                                    Is-Sur Petar STRIŽAK

                                    Is-Sa Davorka BUŠKULIĆ LEMIĆ

                                    Italja

                                    Ċipru

                                    Latvja

                                    Is-Sa Ilze ZVĪDRIŅA
                                    Is-Sa Svetlana DJAČKOVA

                                    Is-Sa Linda PAUGA

                                    Litwanja

                                    Is-Sa Rasa MALAIŠKIENĖ
                                    Is-Sa Daiva LIUGIENĖ

                                    Is-Sa Agnė PECIUKEVIČIENĖ

                                    Lussemburgu

                                    Is-Sur Jonathan PEREIRA NEVES
                                    Is-Sur Laurent PEUSCH

                                    Is-Sa Lynda JAMES

                                    Ungerija

                                    Malta

                                    Is-Sur Mario XUEREB
                                    Is-Sur Wayne BROWNRIGG

                                    Netherlands

                                    Is-Sa Ghislaine WIDERA
                                    Is-Sa Lydia LOUSBERG

                                    Is-Sa Gaby BLOM-FABER

                                    Awstrija

                                    Is-Sur Heinz KUTROWATZ
                                    Is-Sa Martha ROJAS-PINEDA

                                    Is-Sur Christian LACINA

                                    Polonja

                                    Is-Sur Marcin WIATRÓW
                                    Is-Sa Magdalena SWEKLEJ

                                    Is-Sa Agnieszka ZDAK

                                    Portugall

                                    Is-Sa Helena BENTES

                                    Rumanija

                                    Is-Sur Auraș MARINESCU
                                    Is-Sa Carmen ȘTEFAN

                                    Is-Sur Bogdan-Tiberius PAȘCA

                                    Slovenja

                                    Is-Sa Nuša MAJHENC
                                    Is-Sa Tanja GAŠPERŠIČ

                                    Is-Sa Mojca GRUDNIK

                                    Slovakkja

                                    Is-Sa Andrea VAŇOVIČOVÁ
                                    Is-Sa Martina JANÍKOVÁ

                                    Is-Sa Silvia GATCIOVÁ

                                    Finlandja

                                    Is-Sur Olli SORAINEN
                                    Is-Sa Elina JOHANSSON

                                    Is-Sur Jarmo TIUKKANEN

                                    Żvezja

                                    Is-Sa Johanna INGSCHÖLD
                                    Is-Sur Jens ÖLANDER

                                    Is-Sa Ilja TYKESSON

                        II.

                        RAPPREŻENTANTI TAT-TRADE UNIONS

                                    Pajjiż

                                    Membri

                                    Membri supplenti

                                    Belġju

                                    Is-Sur Joeri HENS
                                    Is-Sa Nathalie DIESBECQ

                                    Bulgarija

                                    Is-Sa Atanaska TODOROVA
                                    Is-Sur Aleksander ZAGOROV

                                    Is-Sa Tzvetomila SABCHEVA

                                    Ċekja

                                    Is-Sur Vít SAMEK

                                    Is-Sur Jan ČERMÁK

                                    Danimarka

                                    Is-Sa Lotte Dickow SCHMIDT
                                    Is-Sur Mads BUSCK

                                    Is-Sa Käthe Munk RYOM

                                    Ġermanja

                                    Is-Sa Livia HENTSCHEL
                                    Is-Sa Isabella SCHUPP

                                    Is-Sur Fritz HEIL

                                    Estonja

                                    Is-Sa Aija MAASIKAS

                                    Irlanda

                                    Is-Sur Gerry LIGHT
                                    Is-Sa Ethel BUCKLEY

                                    Is-Sur David JOYCE

                                    Greċja

                                    Is-Sur Efthymios KATSIKAS
                                    Is-Sur Athanasios VASILOPOULOS

                                    Is-Sur Themistoklis GRIGORIADIS

                                    Spanja

                                    Is-Sa Ana VIÑAS
                                    Is-Sur José Antonio MORENO DÍAZ

                                    Is-Sa Ana María CORRAL JUAN

                                    Franza

                                    Is-Sa Maryline POULAIN
                                    Is-Sur Romain LASSERRE

                                    Is-Sur Christophe DAGUE

                                    Kroazja

                                    Is-Sa Ana KRANJAC JULARIĆ
                                    Is-Sa Sunčica BRNARDIĆ

                                    Is-Sur David Jakov BABIĆ

                                    Italja

                                    Ċipru

                                    Latvja

                                    Is-Sa Nataļja PREISA
                                    Is-Sur Kaspars RĀCENĀJS

                                    Is-Sa Linda ROMELE

                                    Litwanja

                                    Is-Sa Janina MATUIZIENĖ
                                    Is-Sur Ričardas GARUOLIS

                                    Is-Sa Eglė ŽUKAUSKAITĖ

                                    Lussemburgu

                                    Is-Sur Carlos PEREIRA
                                    Is-Sur Christophe KNEBELER

                                    Is-Sa Vanessa CORREIA

                                    Ungerija

                                    Malta

                                    Is-Sur Chris ATTARD
                                    Is-Sur Kenny MUSCAT

                                    Netherlands

                                    Is-Sa Imke van GARDINGEN
                                    Is-Sa L. van KELLE

                                    Is-Sa C.C.J. MULLER

                                    Awstrija

                                    Is-Sur Johannes PEYRL
                                    Is-Sur Michael TRINKO

                                    Is-Sa Sarah BRUCKNER

                                    Polonja

                                    Is-Sur Adam ROGALEWSKI
                                    Is-Sur Maciej ZAKROCKI

                                    Is-Sa Katarzyna BARTKIEWICZ

                                    Portugall

                                    Is-Sur José Manuel DA LUZ CORDEIRO
                                    Is-Sur Fernando José MACHADO GOMES

                                    Is-Sur Carlos Manuel DOS ANJOS ALVES

                                    Rumanija

                                    Is-Sur Corneliu CONSTANTINOAIA
                                    Is-Sur Liviu APOSTOIU

                                    Is-Sur Adrian MARIN

                                    Slovenja

                                    Is-Sur Marko TANASIĆ
                                    Is-Sur Gregor NOVAK

                                    Slovakkja

                                    Is-Sur Andrej BUCH
                                    Is-Sa Mária SVOREŇOVÁ

                                    Is-Sa Jana BERINCOVÁ

                                    Finlandja

                                    Is-Sa Eve KYNTÄJÄ
                                    Is-Sur Miika SAHAMIES

                                    Is-Sa Taina VALLANDER

                                    Żvezja

                                    Is-Sa Sofia RÅSMAR
                                    Is-Sa Tove NANDORF

                                    Is-Sa Helena LARSSON

                        III.

                        RAPPREŻENTANTI TAL-ASSOĊJAZZJONIJIET TA' MIN IĦADDEM

                                    Pajjiż

                                    Membri

                                    Membri supplenti

                                    Belġju

                                    Is-Sa Annick HELLEBUYCK
                                    Is-Sa Hilde THYS

                                    Is-Sa Sandra COENEGRACHTS

                                    Bulgarija

                                    Is-Sur Ivan ZAHARIEV
                                    Is-Sa Jasmina SARAIVANOVA

                                    Is-Sur Martin STOYANOV

                                    Ċekja

                                    Is-Sa Vladimíra DRBALOVÁ
                                    Is-Sur Luděk MAZUCH

                                    Is-Sa Jitka HLAVÁČKOVÁ

                                    Danimarka

                                    Is-Sa Helene TANDERUP
                                    Is-Sa Trine Birgitte HOUGAARD

                                    Is-Sur Jørgen BANG-PETERSEN

                                    Ġermanja

                                    Is-Sa Carmen Eugenia BÂRSAN
                                    Is-Sur Nicolas KELLER

                                    Is-Sur Michael STIEFEL

                                    Estonja

                                    Is-Sa Mare HIIESALU
                                    Is-Sa Victoria METS

                                    Is-Sa Piia ZIMMERMANN

                                    Irlanda

                                    Is-Sa Kara McGANN
                                    Is-Sa Nichola HARKIN

                                    Is-Sa Meadhbh COSTELLO

                                    Greċja

                                    Spanja

                                    Is-Sa Miriam PINTO LOMENA
                                    Is-Sa Patricia CIREZ MIQUELEIZ

                                    Is-Sur Luis MÉNDEZ LÓPEZ

                                    Franza

                                    Is-Sa Anne VAUCHEZ
                                    Is-Sur Joseph LECHNER

                                    Is-Sa Isabelle MAÎTRE

                                    Kroazja

                                    Is-Sa Vedrana GADO
                                    Is-Sa Iva NAPPHOLZ

                                    Is-Sa Milica JOVANOVIĆ

                                    Italja

                                    Ċipru

                                    Latvja

                                    Is-Sa Ilona KIUKUCĀNE
                                    Is-Sa Inese STEPIŅA

                                    Is-Sur Jānis PUMPIŅŠ

                                    Litwanja

                                    Is-Sa Evelina JASAITĖ
                                    Is-Sa Ieva MARCINKEVIČIŪTE

                                    Is-Sa Aušra KERZIENĖ

                                    Lussemburgu

                                    Is-Sur Philippe HECK
                                    Is-Sur François ENGELS

                                    Is-Sa Cristelle BRETNACHER-CERVELLATI

                                    Ungerija

                                    Malta

                                    Is-Sur Joe FARRUGIA

                                    Netherlands

                                    Is-Sur Rob SLAGMOLEN
                                    Is-Sur A.P.M.G. SCHOENMAECKERS

                                    Is-Sur S. FOK

                                    Awstrija

                                    Is-Sa Margit KREUZHUBER
                                    Is-Sa Julia KLEIN

                                    Is-Sa Claudia GOLSER

                                    Polonja

                                    Is-Sur Jakub BIŃKOWSKI
                                    Is-Sur Robert LISICKI

                                    Is-Sur Dawid SEIFERT

                                    Portugall

                                    Is-Sa Cristina NAGY MORAIS
                                    Is-Sur Nuno BERNARDO

                                    Is-Sur Afonso Manuel ALVES E PINHO DE CARVALHO

                                    Rumanija

                                    Is-Sa Cristina PASAT
                                    Is-Sa Lorena SANDU

                                    Is-Sa Amelia POPESCU

                                    Slovenja

                                    Is-Sa Urška SOJČ
                                    Is-Sur Danijel LAMPERGER

                                    Is-Sa Barbara KRIVIC

                                    Slovakkja

                                    Is-Sur Branislav JANČUŠKA
                                    Is-Sur Mário LELOVSKÝ

                                    Is-Sa Zuzana KOHÚTOVÁ

                                    Finlandja

                                    Is-Sur Mikko RÄSÄNEN
                                    Is-Sur Mikko VIELTOJÄRVI

                                    Is-Sa Karoliina RASI

                                    Żvezja

                                    Is-Sur Patrik KARLSSON
                                    Is-Sur Tor HATLEVOLL

                                    Is-Sur Robert CLOAREC

            Artikolu 2
            Il-membri li għadhom ma ġewx nominati ser jinħatru mill-Kunsill f'data aktar tard.

            Artikolu 3
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, il-21 ta’ Settembru 2020.

                  Għall-Kunsill

                  Il-President

               J. KLOECKNER

            (1)  ĠU L 141, 27.5.2011, p. 1.

            (2)  Deċiżjoni tal-Kunsill tat-28 ta' Settembru 2018 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (ĠU C 366, 10.10.2018, p. 3).

            (3)  Deċiżjoni tal-Kunsill tal-15 ta' Ottubru 2018 li taħtar membri u membri supplenti tal-Kumitat Konsultattiv dwar il-Moviment Liberu tal-Ħaddiema għall-Portugall (ĠU C 376, 18.10.2018, p. 9).

            (4)  Deċiżjoni tal-Kunsill tad-19 ta' Novembru 2018 li taħtar membri u membri supplenti għall-Italja fil-Kumitat Konsultattiv dwar il-Moviment Liberu tal-Ħaddiema (ĠU C 421, 21.11.2018, p. 7).

            (5)  Deċiżjoni tal-Kunsill tat-18 ta' Frar 2019 li taħtar il-membri u l-membri supplenti fil-Kumitat Konsultattiv dwar il-Moviment Liberu tal-Ħaddiema għall-Greċja (ĠU C 67, 20.2.2019, p. 2).

            (6)  Deċiżjoni tal-Kunsill tal-14 ta' Mejju 2019 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-Ungerija (ĠU C 169, 17.5.2019, p. 2).


title: Deċiżjoni tal-Kunsill (UE) 2020/1324 tal-21 ta’ Settembru 2020 dwar il-pożizzjoni li għandha tittieħed f’isem l-Unjoni Ewropea fil-Kunsill Internazzjonali taċ-Ċereali dwar l-adeżjoni tar-Renju Unit mal-Konvenzjoni dwar il-Kummerċ taċ-Ċereali tal-1995

text:
                  25.9.2020

                  MT

                  Il-Ġurnal Uffiċjali tal-Unjoni Ewropea

                  L 311/6

         DEĊIŻJONI TAL-KUNSILL (UE) 2020/1324
         tal-21 ta’ Settembru 2020
         dwar il-pożizzjoni li għandha tittieħed f’isem l-Unjoni Ewropea fil-Kunsill Internazzjonali taċ-Ċereali dwar l-adeżjoni tar-Renju Unit mal-Konvenzjoni dwar il-Kummerċ taċ-Ċereali tal-1995
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Il-Konvenzjoni dwar il-Kummerċ taċ-Ċereali tal-1995 (“il-Konvenzjoni”) ġiet konkluża mill-Unjoni permezz tad-Deċiżjoni tal-Kunsill 96/88/KE (1) u daħlet fis-seħħ fl-1 ta’ Lulju 1995. Il-Konvenzjoni ġiet konkluża għal perijodu ta’ tliet snin.

                     (2)

                     Skont l-Artikolu 33 tal-Konvenzjoni, il-Kunsill Internazzjonali taċ-Ċereali jista’ jestendi l-Konvenzjoni għal perijodi suċċessivi ta’ mhux aktar minn sentejn kull darba. Mill-konklużjoni tagħha, il-Konvenzjoni ġiet estiża regolarment għal perijodi oħra ta’ sentejn. Il-Konvenzjoni ġiet estiża l-aħħar permezz tad-deċiżjoni tal-Kunsill Internazzjonali taċ-Ċereali fl-10 ta’ Ġunju 2019 (2), u ser tibqa’ fis-seħħ sat-30 ta’ Ġunju 2021.

                     (3)

                     Skont l-Artikolu 27(2) tal-Konvenzjoni, il-Konvenzjoni hija miftuħa għall-adeżjoni mill-Gvernijiet tal-Istati kollha taħt il-kundizzjonijiet li l-Kunsill Internazzjonali taċ-Ċereali jqis xierqa.

                     (4)

                     Fid-9 ta’ April 2020, ir-Renju Unit applika formalment għall-adeżjoni mal-Konvenzjoni mill-1 ta’ Jannar 2021.

                     (5)

                     Ir-Renju Unit huwa produttur ewlieni taċ-ċereali, b’mod partikolari tax-xgħir u l-qamħ. Jekk tingħata l-approvazzjoni tal-applikazzjoni tar-Renju Unit biex jissieħeb mal-Konvenzjoni u konsegwentement biex jipparteċipa fil-Kunsill Internazzjonali taċ-Ċereali, ir-Renju Unit se jkun membru importatur f’konformità mal-Artikolu 12 tal-Konvenzjoni. Peress li l-Unjoni hija membru esportatur, l-adeżjoni tar-Renju Unit mhix se timpatta n-numru ta’ voti allokati lill-Unjoni għall-finijiet tal-votazzjoni skont l-Artikolu 12 tal-Konvenzjoni. Madankollu, mis-sena finanzjarja tal-2021/22, l-adeżjoni tar-Renju Unit se tnaqqas in-numru tal-voti allokati lill-Unjoni skont l-Artikolu 11 tal-Konvenzjoni, li jiddeterminaw il-kontribuzzjoni finanzjarja tal-membri.

                     (6)

                     Jixraq li tiġi stabbilita l-pożizzjoni li għandha tittieħed f’isem l-Unjoni fil-Kunsill Internazzjonali taċ-Ċereali u li tiġi approvata l-adeżjoni tar-Renju Unit mal-Konvenzjoni dment li l-adeżjoni ma tidħolx fis-seħħ u l-Konvenzjoni ma tiġix applikata b’mod proviżorju fir-rigward tar-Renju Unit qabel tmiem il-perijodu ta’ tranżizzjoni msemmi fl-Artikolu 126 tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika (3),

               ADOTTA DIN ID-DEĊIŻJONI:

            Artikolu 1
            Il-pożizzjoni li għandha tittieħed f’isem l-Unjoni fil-Kunsill Internazzjonali taċ-Ċereali għandha tkun li tiġi approvata l-adeżjoni tar-Renju Unit mal-Konvenzjoni dwar il-Kummerċ taċ-Ċereali tal-1995, dment li l-adeżjoni ma tidħolx fis-seħħ u li l-Konvenzjoni ma tiġix applikata b’mod proviżorju fir-rigward tar-Renju Unit qabel tmiem il-perijodu ta’ tranżizzjoni msemmi fl-Artikolu 126 tal-Ftehim dwar il-ħruġ tar-Renju Unit tal-Gran Brittanja u l-Irlanda ta’ Fuq mill-Unjoni Ewropea u mill-Komunità Ewropea tal-Enerġija Atomika.

            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.

            Magħmul fi Brussell, il-21 ta’ Settembru 2020.

                  Għall-Kunsill

                  Il-President

               J. KLOECKNER

            (1)  Id-Deċiżjoni tal-Kunsill 96/88/KE tad-19 ta’ Diċembru 1995 dwar l-approvazzjoni mill-Komunità Ewropea tal-Konvenzjoni dwar il-Kummerċ taċ-Ċereali u l-Konvenzjoni dwar l-Għajnuna Alimentari, li jikkostitwixxu l-Ftehim Internazzjonali dwar iċ-Ċereali tal-1995 (ĠU L 21, 27.1.1996, p. 47).

            (2)  Id-Deċiżjoni tal-Kunsill (UE) 2019/813 tas-17 ta’ Mejju 2019 dwar il-pożizzjoni li għandha tittieħed f’isem l-Unjoni Ewropea fil-Kunsill Internazzjonali taċ-Ċereali fir-rigward tal-estensjoni tal-Konvenzjoni dwar il-Kummerċ taċ-Ċereali tal-1995 (ĠU L 133, 21.5.2019, p. 19).

            (3)  ĠU L 29, 31.1.2020, p. 7.